CELEX: 32006R0576
Language: mt
Date: 2006-04-07
Title: 576/2006/KE: Regolament tal-Kummissjoni (KE) Nru 576/2006 tas- 7 ta' April 2006 li jemenda r-Regolament (KE) Nru 1433/2003 li jistipula regoli ddettaljati għall-applikazzjoni tar-Regolament tal-Kunsill (KE) Nru 2200/96 fir-rigward ta’ fondi operattivi, programmi operattivi u għajnuna finanzjarja

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               23
            
         REGOLAMENT TAL-KUMMISSJONI (KE) Nru 576/2006
   tas-7 ta' April 2006
   li jemenda r-Regolament (KE) Nru 1433/2003 li jistipula regoli ddettaljati għall-applikazzjoni tar-Regolament tal-Kunsill (KE) Nru 2200/96 fir-rigward ta’ fondi operattivi, programmi operattivi u għajnuna finanzjarja
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq fir-rigward tal-frott u l-ħaxix (1), u b'mod partikolari l-Artikolu 48 tiegħu,
   Billi:
   
               (1)
            
            
               Il-Punt 2 tal-Anness I tar-Regolament (KE) Nru 1433/2003 (2) jistabbilixxi li l-ispejjeż speċifiċi għall-produzzjoni organika, integrata jew esperimentali, għall-materjal ta’ ħarsien għall-pjanti organiċi, għall-miżuri ambjentali, inklużi l-ispejjeż ġenerati mill-ġestjoni ambjentali tal-ippakkjar u l-miżuri tat-titjib fil-kwalità, inkluż il-miċelju ċċertifikat u l-pjanti u ż-żrieragħ tal-kategoriji “żerriegħa bażi” u “żerriegħa ċċertifikata” jistgħu jitqiesu bħala miżuri fakoltattivi eliġibbli għal programmi operattivi għal massimu ta' għaxar snin għal kull azzjoni.
            
         
               (2)
            
            
               L-esperjenza wriet li kien hemm rata għolja ta’ użu ta’ dawn il-miżuri mill-organizzazzjonijiet ta’ produtturi fil-biċċa l-kbira tal-Istati Membri. Dawn l-organizzazzjonijiet ta' produtturi għalhekk qiesu bis-sħiħ it-tħassib ambjentali u ta' kwalità fil-programmi operattivi tagħhom. Huwa għalhekk previst li jitneħħa l-limitu attwali ta’ għaxar snin għal kull azzjoni fir-rigward ta' dawn il-miżuri.
            
         
               (3)
            
            
               Ir-Regolament (KE) Nru 1433/2003 għandu għalhekk jiġi emendat skont dan.
            
         
               (4)
            
            
               Il-miżuri stipulati f’dan ir-Regolament huma skont l-opinjoni tal-Kumitat tal-Ġestjoni għall-Frott u l-Ħaxix Frisk,
            
         ADOTTAT DAN IR-REGOLAMENT:
   Artikolu 1
   Fil-punt 2 tal-Anness I tar-Regolament (KE) Nru 1433/2003, il-kliem li jintroduċi l-ewwel subparagrafu qed jitbiddel b’dan li ġej:
   
               “2.
            
            
               Spejjeż speċifiċi għal:”
            
         Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 7 ta' April 2006.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 297, 21.11.1996, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 47/2003 (ĠU L 7, 11.1.2003, p. 64).
   
      (2)  ĠU L 203, 12.8.2003, p. 25. Ir-Regolament kif emendat l-aħħar bir-Regolament (KE) Nru 2190/2004 (ĠU L 373, 21.12.2004, p. 21).